
	תיאור מהות ההתקשרות (רקע ופירוט התכונות של הטובין/השירות/העבודה)

	[bookmark: start]המשרד מעוניין בביצוע השלב השני של מחקר ה־OECD בנושא המסדרון הכלכלי הודו–המזרח התיכון–אירופה (IMEC), אשר יעסוק בקישוריות אנרגטית לאורך תוואי המסדרון. 
ה-IMEC הוא יוזמה אסטרטגית לחיבור הודו לאירופה דרך מדינות המפרץ, ירדן וישראל. מעבר לחיבורי נמלים ומסילות ולהובלת סחורות, היוזמה כוללת גם פיתוח קישוריות בתחום החשמל, המימן הנקי והדיגיטל. עבור ישראל, מדובר בהזדמנות לחזק את מעמדה כצומת מרכזי בין אסיה לאירופה ולהעמיק שיתופי פעולה כלכליים ותשתיתיים עם מדינות האזור ועם שותפותיה הבינלאומיות.
החשיבות עבור ישראל היא גיאופוליטית וכלכלית כאחד. ההחלטות שיתקבלו בשנים הקרובות בנוגע לתוואי, לתשתיות ולמסגרות שיתוף הפעולה ישפיעו על מקומה של ישראל במערך האזורי. מעורבות בשלב שבו נבנית התשתית המקצועית להחלטות אלו תאפשר להציג כבר בתחילת הדרך את היתרונות של שילוב ישראל, את יכולותיה ואת צורכי התשתית שלה.
השתתפות במימון המחקר עשויה להעניק לישראל מנוף השפעה משמעותי על הגדרת שאלות המחקר, היקפו ודגשיו, ועל שילוב נתונים, חלופות וסוגיות הרלוונטיים לישראל. זאת באמצעות גיבוש מסגרת העבודה עם ה־OECD ודיאלוג מקצועי לאורך הכנת הדוח, תוך שמירה על עצמאותו המקצועית של הארגון. מחקר בעל תוקף מקצועי בינלאומי, הבוחן באופן מבוסס את תפקידה של ישראל, יכול לשמש כלי משמעותי לקידום האינטרסים שלה.
התועלות המרכזיות הצפויות מביצוע המחקר הן:
1. תשתית לשיח מדיני וכלכלי: הדוח יוכל לשמש בסיס להצגת חלופות והמלצות בפני המדינות המשתתפות בוועדת ההיגוי של IMEC ובפני חברות עסקיות הפועלות לאורך התוואי.
2. קידום השקעות ושותפויות: מיפוי הזדמנויות, פערי תשתית וחסמים רגולטוריים יסייע להפוך את החזון לפרויקטים שניתן לקדם עם ממשלות, חברות אנרגיה, חברות תשתית וגופי מימון.
3. חיזוק הביטחון האנרגטי: בחינת חיבורים אזוריים עשויה לזהות אפשרויות לגיוון מקורות ונתיבי אספקה, להגברת חוסן המערכת ולפיתוח סחר באנרגיה.
4. תמיכה בתכנון ובתעדוף בישראל: המחקר יוכל לסייע למשרדי הממשלה ולחברות הממשלתיות לזהות אילו צעדים והשקעות נדרשים כדי לממש את ההזדמנות.
5. מיצוב ישראל כשותפה יוזמת: הובלת המהלך תאפשר לישראל לתרום באופן מעשי לעיצוב סדר היום האזורי ולבסס קשרי עבודה עם הגורמים המקדמים את המסדרון.
חשיבות קידום מסמך המדיניות:
תוצר המחקר הוא דוח רשמי של ה OECD-המהווה מסמך יסוד (Policy Paper) עבור קבוצת ההיגוי של המיזם (ארה"ב, האיחוד האירופי, הודו ומדינות המפרץ). גורמים באיחוד האירופי ובצרפת מעוניינים גם כן לקדם מחקר המשך בתחום זה. במהלך שבו פועלים בעלי עניין מדיניים וכלכליים בעלי משקל רב, לראשוניות יש ערך אסטרטגי ממשי: הגורם היוזם יכול להשפיע כבר בשלב מוקדם על השאלות שייבחנו, על החלופות שיושוו ועל שותפי השיח. עיכוב עלול לצמצם את מרחב ההשפעה הישראלי, גם אם נבקש להצטרף בהמשך.

נימוקים כי הספק הוא ספק יחיד או כי הטובין הם טובי חוץ
(במקרה הצורך ניתן לצרף עמודים נוספים וכל מסמך רלוונטי נוסף)
נא להתייחס לסעיפים הבאים: 
1. האמצעים שבהם נערכו בדיקות לאיתור ספקים נוספים והכנת חוות דעת כולל פירוט מקורות מידע ופעולות שננקטו (לדוגמה חיפוש באינטרנט, התכתבות עם ספקים, פגישה או שיחה עם ספקים וכדומה).
2. ממצאי הבדיקה (אם ישנם ספקים נוספים בתחום ההתקשרות, יש לפרט את הסיבות לאי התאמתם לביצוע ההתקשרות עימם ואת הסיבות להיות הספק שלגביו נכתבה חוות הדעת ספק יחיד/ספק חוץ)
3. נימוקים והערות נוספות
	· ארגון ה-OECD מהווה את הזרוע המקצועית הבלעדית האמונה על פיתוח הConnectivity Scoreboard-(מדד הקישוריות). מתודולוגיה זו ייחודית לארגון, אשר יישם אותה בהצלחה במסדרונות סחר בינלאומיים אחרים, כגון המסדרון הטרנס-כספי https://doi.org/10.1787/9d0b3d66-en. לפיכך, הארגון הוא הגוף היחיד בעל הכלים המקצועיים לבצע את המחקר. 
· חברות ייעוץ אסטרטגי גלובליות נעדרות את המעמד הדיפלומטי, החסינות והמנדט הסטטוטורי הנדרשים להתקשרות מול ממשלות האזור. חיסרון זה מונע מהן גישה לנתונים רגישים של מדינות שכנות ואינו מאפשר להן להשפיע על תהליכי רגולציה בין-מדינתיים. ה-OECD, כארגון בינלאומי בבעלות המדינות החברות, הוא הגוף היחיד שיכול לייצר את 'מרחב האמון' הנחוץ לשיתוף פעולה מסוג זה.
· המחקר הנדון אינו מחקר 'לפי הזמנה' עבור משרד האוצר, אלא חלק ממחקר רוחבי שכבר מבוצע עבור המדינות יוזמות ה-IMEC. בתקופה מדינית רגישה זו, לקידום מחקר המשך ביוזמה ישראלית יש משמעות אסטרטגית קריטית, זוהי הפעולה המבטיחה כי המסדרון היבשתי יעבור דרך ישראל ולא יעקוף אותה. אי-השתתפות במימון המחקר המשותף תצמצם את היכולת להשפיע על תכנון המסדרון והותרת ישראל מחוץ למפה הכלכלית של המיזם.



חוות דעתי זו ניתנת מתוקף היותי הסמכות המקצועית לנושא זה.

